Edward Henry Carson
Store norske leksikon,Historie,Verdens historie og samtidshistorie,Europa,Storbritannia og Nord-Irlands historie,Nord-Irlands historie
Edward Henry Carson var en britisk-irsk advokat og konservativ politiker. Han var medlem av Underhuset fra 1892 til 1921 og regjeringsadvokat fra 1915 til 1916. Han var marineminister fra 1916 til 1917 og deretter minister uten portefølje og medlem av krigskabinettet fra 1917 til 1918, og til slutt Lord of Appeal fra 1921 til 1929.
Han var en ivrig forkjemper for protestantenes interesser i Irland og organiserte i 1914 en hær på over 100 000 frivillige Ulster-protestanter kalt Ulster Volunteer Force (UVF) til kamp mot Home rule. Hans innsats bidro sterkt til at det protestantiske Nord-Irland forble i union med Storbritannia da resten av Irland ble selvstendig i 1921.Carson var kjent som en av Englands fremste skrankeadvokater, blant annet var han aktor i saken som dømte forfatteren Oscar Wilde for homoseksualitet i 1895. Les mer i Store norske leksikon Home rule Nord-Irlands historie Irlands historie Storbritannias historie Oscar Wilde